sukhrobnurali/uzbek-legal-corpus huggingface dataset:
BAHOUDDIN NAQSHBANDIY TAVALLUDINING 675 YILLIGIGA TAYYORGARLIK KOʻRISH VA UNI OʻTKAZISH HAQIDA
(resolution, 2025-12-16)

Vazirlar Mahkamasi qaror qiladi: 1. Koʻplab fuqarolar, ulamolar va Movarounnahr Musulmonlari idorasining 1993-yilda Sharq xalqlari tafakkuri taraqqiyotiga katta xissa qoʻshgan alloma Bahouddin Naqshbandiy tavalludining 675 yilligini nishonlash haqidagi takliflari qabul qilinsin. 2. Yubiley komissiyasining tarkibi ilovaga* muvofiq tasdiqlansin. Komissiya bir oy muddat ichida Bahouddin Naqshbandiy tavalludining 675 yilligiga tayyorgarlik koʻrish va uni oʻtkazish tadbirlarini ishlab chiqib, bajarishga kirishsin. 3. Buxoro viloyati hokimligi Din ishlari boʻyicha qoʻmita, Movarounnahr Musulmonlari idorasi va Oʻzbekiston Fanlar akademiyasi tegishli tashkilotlar bilan birga 1993-yilda Buxoro shahrida Bahouddin Naqshbandiy tavalludining 675 yilligiga bagʻishlangan anjuman oʻtkazsinlar. 4. Oʻzbekiston Fanlar akademiyasi va Din ishlari boʻyicha qoʻmitasiga: — mazkur sana munosabati bilan 1993-yilning sentabr oyida ilmiy konferensiya oʻtkazish; — “Naqshbandiya taʼlimoti va uning jahonshumul ahamiyati” monografiyasini hamda Abdurahmon Jomiyning “Nafahot ul-uns”, As-Safiyning “Rashohot ayn ul-hayot” asarlaridan naqshbandiya taʼlimotiga oid maʼlumotlarni tarjima etib, ularni ilmiy sharhlar bilan nashr etish topshirilsin. 5. Buxoro viloyati hokimligiga Buxoro shahrida va Bahouddin Naqshbandiy tugʻilgan Qasri Orifon qishlogʻida uning nomini abadiylashtirish tadbirlarini koʻrish yuklatilsin. 6. Mana shu tadbirlarini oʻtkazish uchun Vazirlar Mahkamasining zaxira jamgʻarmasidan yigirma besh million soʻm ajratilsin.
Oʻzbekiston montaj va maxsus qurilish ishlari (“Oʻzmontajmaxsusqurilish”) assotsiatsiyasini tashkil etish toʻgʻrisida
(decree, 2014-06-16)

Montaj va maxsus qurilish tashkilotlari hamda korxonalarini bozor munosabatlariga oʻtkazishning tashkiliy va iqtisodiy shart-sharoitlarini yaratish ularning xoʻjalik mustaqilligini kengaytirish, mulkni davlat tasarrufidan chiqarish va xususiylashtirishga oid tadbirlarni amalda roʻyobga chiqarish maqsadida: 1. Oʻzbekiston Respublikasi Montaj va maxsus qurilish ishlari vazirligi tugatilsin. Ixtiyoriy asosda Oʻzbekiston montaj va maxsus qurilish ishlari (“Oʻzmontajmaxsusqurilish”) assotsiatsiyasini tashkil etish toʻgʻrisida, montaj, ixtisoslashtirilgan qurilish, sozlash, ilmiy-tadqiqot va loyiha tashkilotlari, metall konstruksiyalari tayyorlash zavodlari hamda boshqa korxonalar mehnat jamoalarining taklifi qabul qilinsin. 2. Belgilab qoʻyilsinki, Oʻzbekiston montaj va maxsus qurilish ishlari assotsiatsiyasi: ijara, kollektiv, aksionerlik tashkilotlarini hamda mulkchilikning boshqa shakllariga asoslangan montaj, ixtisoslashtirilgan qurilish, sozlash, ilmiy-tadqiqot va loyiha tashkilotlarini, sanoat va transport korxonalarini ixtiyoriy paychilik asosida birlashtiruvchi yuridik shaxs huquqlariga ega boʻlgan xoʻjalik assotsiatsiyasidir; oʻz faoliyatini muassislar yigʻilishi tasdiqlagan va Vazirlar Mahkamasi bilan kelishilgan assotsiatsiya Nizomiga muvofiq toʻla xoʻjalik hisobi va oʻzini-oʻzi boshqarish prinsiplari asosida tashkil etadi. 3. Quyidagilar “Oʻzmontajmaxsusqurilish” assotsiatsiyasi faoliyatining asosiy vazifalari qilib belgilansin: respublika xalq xoʻjaligi va aholisining yuqori sifatli qurilish mahsulotiga, maxsus qurilish-montaj ishlariga va xizmatlarga boʻlgan ehtiyojini taʼminlash maqsadida assotsiatsiyaga kiruvchi trestlar, korxonalar va tashkilotlar faoliyatini muvofiqlashtirish; yagona ilmiy-texnikaviy siyosat oʻtkazish, asosan materiallarning yangi turlarini, uskunalarni montaj qilish va ulardan foydalanishning ilgʻor sistemalarini, uy-joy, ijtimoiy-madaniy va sanoat inshootlarini qurish texnologiyalarini ishlab chiqish hamda joriy etish; assotsiatsiyaga kiruvchi korxonalar va tashkilotlarga bozor munosabatlariga oʻtishda, ularni ijara, kollektiv, aksionerlik va boshqa tashkiliy-huquqiy shakllarga aylantirishda koʻmaklashish; assotsiatsiyaga aʼzo boʻlgan korxonalarni iqtisodiy va ijtimoiy rivojlantirish istiqbollarini belgilash, birgalikdagi investitsiya faoliyati, mehnat jamoalarining ijtimoiy ahvolini yaxshilash, ularning moddiy-texnikaviy bazasini mustahkamlash sohasida yagona strategiyani roʻyobga chiqarish; mahsulot yetkazib beruvchilar, jumladan tashqi iqtisodiy faoliyatda mahsulot yetkazib beruvchilar bilan uzoq muddatli bevosita aloqalar oʻrnatishda korxonalarga koʻmaklashish, ularga tijorat, marketing xizmatlari va boshqa xizmatlar koʻrsatish. 4. Oʻzbekiston Respublikasi Prezidenti huzuridagi Vazirlar Mahkamasi bir hafta muddat ichida Oʻzbekiston montaj va maxsus qurilish ishlari assotsiatsiyasi faoliyatini tashkil etish masalalariga oid qaror qabul qilsin.
“OROL” ILMIY-TADQIQIY MUVOFIQLASHTIRISH MARKAZINING NUKUS BOʻLIMINI QAYTA TASHKIL QILISH TOʻGʻRISIDA
(resolution, 1992-10-26)

Orol boʻyi mintaqasida sodir boʻlayotgan jarayonlarni jadal va chuqur oʻrganish hamda ularning qonuniyatlarini aniqlash asosida Orolboʻyi ekologiyasi muammolarini hal qilish uchun mavjud ilmiy potensialdan samarali foydalanish maqsadida Vazirlar Mahkamasi qaror qiladi: 1. “Orol” ilmiy-tadqiqiy muvofiqlashtirish markazining Nukus boʻlimi Oʻzbekiston Respublikasi Fanlar akademiyasiing Qoraqalpogʻiston boʻlimi tarkibida Orolboʻyi ekologiya muammolari boʻlimi etib qayta tashkil qilinsin. 2. Moliya vazirligi Orolboʻyi ekologiya muammolari boʻlimining 1992-yil oxiriga qadar ishlashini Oʻzbekiston Respublikasi Fanlar akademiyasi taqdim etgan hisob-kitoblarga muvofiq taʼminlash uchun mablagʻ ajratsin. 3. Fan va texnika davlat qoʻmitasi, Fanlar akademiyasi 1993-yilga va undan keyingi yillarga moʻljallangan davlat ilmiy-texnikaviy dasturlar doirasida Orolboʻyi ekologiya muammolari boʻlimining ilmiy tadqiqot ishlari mavzularini koʻzda tutsin. 4. Ushbu qarorning bajarilishini nazorat qilish Oʻzbekiston Respublikasi Bosh vaziri oʻrinbosari M. Q. Qoraboyev zimmasiga yuklatilsin.
PAXTANING XARID NARXLARINI OShIRISh TOʻGʻRISIDA
(decree, 2020-09-28)

Etishtirilgan paxta hosilini tezroq yigʻib-terib olishda qishloq xoʻjaligi mehnatchilarini ragʻbatlantirish, moddiy-texnika va energetika resurslariga oshib ketgan xarajatlarni qoplash, shuningdek xoʻjaliklarning iqtisodiyotni yanada rivojlantirish va mustahkamlash uchun zarur shart-sharoitlar yaratish maqsadida: 1. 1992-yilgi hosildan boshlab davlat buyurtmasi hisobidan davlatga sotiladigan paxtaning amaldagi xarid narxlari 1,5 baravar oshirilsin (xoʻjaliklar paxta tayyorlash rejasidagi mahsulotning 15 foizini va rejadan tashqari paxta hajmini erkin shartnomaviy narxlarda sotadilar). 2. Oʻzbekiston Respublikasining Moliya vazirligi Oʻzbekiston Respublikasi Qishloq xoʻjaligi vazirligi bilan birgalikda ushbu Farmonning 1-bandiga muvofiq paxta zavodlarining sotilgan paxta uchun xoʻjaliklar bilan hisob-kitob qilish tartibini ishlab chiqsin. Bunda daromadlar xolisona taqsimlanishi koʻzda tutilib, moliyaviy qoidalar buzilishiga va suiisteʼmollarga yoʻl qoʻyilmasin. 3. Oʻzbekiston Respublikasining Moliya vazirligi paxtaning yangi narxlari hamda paxta tolasining ulgurji narxlari preyskurantlarini ishlab chiqib, tegishli vazirliklar va idoralarga yetkazsin.
OZIQ-OVQAT TOVARLARINING NARXLARINI B0ShQARISh HAMDA ChORVA MOLLARI VA SUTNING XARID NARXLARINI OShIRISh TOʻGʻRISIDA
(resolution, 2021-02-22)

Respublikaga yetkazib berilayotgan oziq-ovqat tovarlarining ancha qimmatlashganligi, yoqilgʻi-energetika resurslari, asbob-uskunalar va chorva ozuqalari narxlarining oshganligi munosabati bilan Vazirlar Mahkamasi qaror qiladi: 1. 1992-yilning 19-oktabridan boshlab ayrim oziq-ovqat tovarlarining cheklangan chakana narxlari miqdorlari 1-ilovaga muvofiq hamda tirik vazndagi chorva mollari va sutning cheklangan xarid narxlari 2-ilovaga muvofiq belgilansin. Oʻzbekiston Respublikasi qishloq xoʻjaligi vazirligi va “Oʻzparrandasanoat” birlashmasining tuxumning xarid va chakana narxlarini shartnomaviy (erkin) narxlar toifasiga oʻtkazish toʻgʻrisidagi taklifi qabul qilinsin. 2 Oʻzbekiston Respublikasi Moliya vazirligi manfaatdor vazirliklar, idoralar, korxonalar va tashkilotlarga, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklariga mazkur qarorning ilovalariga muvofiq chakana va xarid narxlarining yangi preyskurantlarini, shuningdek, qayta baholash toʻgʻrisidagi koʻrsatmalarni oʻz vaqtida yetkazishni taʼminlasin. 3. Mulkchilikning barcha shaklidagi korxonalar va tashkilotlar 1992-yil 19-oktabrdagi holatiga koʻra mahsulotlar qoldigʻini qayta baholab chiqsinlar, bunda qayta baholash summasi teng ulushlarda 746-son budjetdan tashqari schyotga va oʻz oborot mablagʻlari normativini koʻpaytirishga qoʻshib qoʻyilsin. 4. Oʻzbekiston Respublikasi Moliya vazirligi manfaatdor vazirliklar va idoralar bilan birgalikda cheklangan chakana narxlarda sotiladigan oziq ovqat mahsulotlarining ulgurji narxlarini ikki hafta muddat ichida qayta koʻrib chiqsin. 5. Oʻzbekiston Respublikasi Prezidenti huzuridagi Vazirlar Mahkamasining 1992-yil 14-iyuldagi 324-son qaroriga ilova oʻz kuchini yoʻqotgan deb hisoblansin va Oʻzbekiston Respublikasi Prezidenti huzuridagi Vazirlar Mahkamasining 1992-yil 30-martdagi 152-son qarorining 1-bandidagi 4-xatboshidan “tuxum” soʻzi chiqarib tashlansin. 6. Mazkur qarorning bajarilishini nazorat qilish Bosh vazir oʻrinbosarlari zimmasiga yuklatilsin.
PAXTA TOLASINI RESPUBLIKADAN TAShQARIGA JOʻNATISh TARTIBINING QORAQALPOGʻISTON RESPUBLIKASI VAZIRLAR KENGAShI TOMONIDAN BUZILIShI TOʻGʻRISIDA
(resolution, 2021-02-22)

Vazirlar Mahkamasi qayd etadiki, belgilangan topshiriqlardan ortiqcha ishlab chiqarilgan, chetga joʻnatilishi kerak boʻlgan tola oʻrniga, oʻrnatilgan tartibga zid ravishda, Qoraqalpogʻiston Respublikasi Vazirlar Kengashining paxta tolasini sotish toʻgʻrisida oʻzboshimchalik bilan qabul qilgan qarorlari natijasida “Karakalpakintorg” va “Karakalpakxlopkoprom” tomonidan davlat resurslaridan Turkiyaning “Yazeks” korporatsiyasiga 8,6 ming tonna va MDH mamlakatlariga 2,6 ming tonna paxta tolasi joʻnatilgan. Bu bilan amaldagi tartibni chetlab oʻtgan holda tolani chetga chiqarishga ruxsat bergan Oʻzbekiston Respublikasi Tashqi iqtisodiy aloqalar vazirligi va Davlat bojxona qoʻmitasi nazoratsizlikka va yuzaki yondashuvga yoʻl qoʻydilar. Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashining sobiq raisi (oʻrtoq Tojiyev)ga, Oʻzbekiston Respublikasi Tashqi iqtisodiy aloqalar vazirligi (oʻrtoq Sultonov)ga, “Oʻzpaxtasanoat” respublika ishlab chiqarish birlashmasi (oʻrtoq Maqsudov)ga va Davlat bojxona qoʻmitasi (oʻrtoq Oripov)ga paxta tolasini Qoraqalpogʻiston Respublikasidan chetga chiqarish hujjatlarini rasmiylashtirishda yuzaki yondashilganlik koʻrsatib oʻtilsin. Ulardan tolani Oʻzbekiston Respublikasidan tashqariga joʻnatishning asoslanganligi boʻyicha nazoratni kuchaytirish talab qilinsin. 2. Qoraqalpogʻiston Respublikasi Vazirlar Kengashining raisi oʻrtoq R.I. Yoʻldoshev paxta tolasini Oʻzbekiston Respublikasidan tashqariga joʻnatish boʻyicha huquqqa zid va oʻzboshimchalik bilan qarorlar qabul qilishga bundan keyin yoʻl qoʻymaslik toʻgʻrisida ogohlantirilsin. Qoraqalpogʻiston Respublikasi Vazirlar Kengashiga “Karakalpakintorg” bosh direktori oʻrtoq M.A. Mambetnazarovning va “Karakalpakxlopkoprom” boshligʻi oʻrtoq T. Poluashevning mazkur paxta tolasini sotishda yoʻl qoʻygan buzilishlar uchun egallab turgan lavozimlarida qolish-qolmasliklari toʻgʻrisidagi masalani koʻrib chiqish yuklatilsin. 1992-yilda noqonuniy sotilgan paxta tolasi hajmining oʻrni shu yilgi rejadagi paxta hosilining 15 foizi va rejadan tashqari hosil hisobiga toʻldirilsin.
TOJIKISTON RESPUBLIKASIGA INSONPARVARLIK YORDAMI KOʻRSATISh TOʻGʻRISIDA
(resolution, 2022-07-22)

Tojikiston Respublikasidagi voqealar tufayli yuz bergan vaqtinchalik ogʻir vaziyat munosabati bilan Tojikiston Respublikasi Oliy Kengashi Rayosati va Vazirlar Mahkamasining MDH mamlakatlari davlat va hukumat boshliqlariga murojaatiga javoban ushbu respublika aholisiga insonparvarlik yordami koʻrsatish maqsadida Oʻzbekiston Respublikasi Oliy Kengashi Rayosati va Vazirlar Mahkamasi qaror qiladilar: 1. Oʻzbekiston Respublikasi Prezidenti huzuridagi Davlat Kotibi oʻrtoq R. R. Rajabovning va Vazirlar Mahkamasi Raisining birinchi oʻrinbosari oʻrtoq I. H. Joʻrabekovning Oʻzbekistonning Tojikistondagi insonparvarlik yordami koʻrsatish boʻyicha vakillari ishi, uning hajmlari va muddatlari toʻgʻrisidagi axboroti, shuningdek, MDH mamlakatlari davlat va hukumat boshliqlarining Bishkek shahridagi kengashida qabul qilingan qarorlar toʻgʻrisidagi axborot maʼlumot uchun qabul qilinsin. 2. Tojikiston Respublikasiga oziq-ovqat mahsulotlari, eng zarur xalq isteʼmoli mollari, dori-darmonlar ilovaga* muvofiq yuborilsin. 3. Oʻrta Osiyo temir yoʻllar boshqarmasi (oʻrtoq Jeltouxov), Oʻzbekiston Respublikasi Avtomobil transporti vazirligi (oʻrtoq Axmetov), Mudofaa vazirligi (oʻrtoq Ahmedov), Ichki ishlar vazirligi (oʻrtoq Almatov), Davlat bojxona qoʻmitasi (oʻrtoq Abdugʻaniyev) insonparvarlik yordami yuklarining Tojikiston Respublikasiga toʻsiqsiz tashilishini, saqlanishini va oʻz vaqtida yetkazib berilishini taʼminlasinlar. 4. Insonparvarlik yordami yuklari yuborilishi bilan bogʻliq xarajatlar Oʻzbekiston Respublikasi Prezidenti huzuridagi Vazirlar Mahkamasining zaxira fondi hisobidan ajratilsin. 5. Mazkur qarorning bajarilishini nazorat qilish Oʻzbekiston Respublikasi Oliy Kengashi Raisining oʻrinbosari oʻrtoq B. I. Bugrov va Oʻzbekiston Respublikasi Bosh vazirining oʻrinbosari oʻrtoq A. N. Voznenko zimmasiga yuklatilsin.
OʻZBEKISTON RESPUBLIKASI ENERGETIKA VA ELEKTRLAShTIRISh VAZIRLIGI TIZIMINING TAShKILIY TUZILMASIDAGI OʻZGARIShLAR TOʻGʻRISIDA
(resolution, 2021-02-22)

Sobiq SSSRning energetika boshqaruvi tuzilmasining qayta tashkil etilishi munosabati bilan, “Oʻzbekiston Respublikasining davlat mustaqilligi asoslari toʻgʻrisida” Oʻzbekiston Respublikasining Qonuni 8-moddasiga muvofiq respublikaning huquqiy tasarrufiga va mulkiga oʻtgan ittifoq boʻysunuvidagi energetika korxonalari va tashkilotlarining faoliyatini muvofiqlashtirishni taʼminlash maqsadida Vazirlar Mahkamasi qaror qiladi: 1. Energetika va elektrlashtirish vazirligi tizimiga quyidagi tashkilotlar, korxonalar va birlashmalar kiritilsin: “Oʻrtaosiyotuzatishenergiya” IB ishlab chiqarish birlashmasi (Toshkent sh.) “Oʻrtaosiyotexenergiya” ishlab chiqarish IB birlashmasi (Toshkent sh.) “Energiyatarmoqloyiha” instituti (Toshkent sh.) “Issiqlikelektrloyiha” instituti (Toshkent sh.) “Qishloqenergiyaloyiha” instituti (Toshkent sh.) “Toshgidroloyiha” instituti (Toshkent sh.) “Oʻrtaosiyoelektrtarmoqqurilish” tresti (Toshkent sh.) “Sharqenergiyaizolatsiya” korxonasi (Toshkent sh.) “Oʻrtaosiyoenergiyamontaj” Oʻzbekiston montaj boshqarmasi (Toshkent sh.) “Oʻrtaosiyoenergiyamontaj” Yangi Angren montaj boshqarmasi (Nurobod sh.) “Elektroʻrtaosiyomontaj” 4-montaj boshqarmasi (Toshkent sh.) “Elektroʻrtaosiyomontaj” 8-montaj boshqarmasi (Toshkent sh.) “Elektroʻrtaosiyomontaj” Toshkent sozlash boshqarmasi (Toshkent sh.) “Oʻzenergiyahimoya” ixtisoslashtirilgan tuzatish-qurilish montaj korxonasi (Toshkent sh.) “Gidromaxsusqurilish” maxsus boshqarmasi (Toshkent sh.) 2. “Oʻzistiqbolstat” davlat qoʻmitasi, “Oʻzshartnomasavdo” Oʻzbekiston Respublikasi Energetika va elektrlashtirish vazirligining (ishlab chiqarish, kapital qurilish, mablagʻ bilan taʼminlash, moddiy-texnika taʼminoti va boshqalar boʻyicha) istiqbol koʻrsatkichlariga zarur oʻzgarishlar kiritsinlar.
OʻZBEKISTON RESPUBLIKASI PREZIDENTI HUZURIDAGI VAZIRLAR MAHKAMASINING 1992-YIL 7 MARTDAGI 108-SON QARORIGA OʻZGARTIShLAR KIRITISh TOʻGʻRISIDA
(resolution, 1992-10-12)

Vazirlar Mahkamasi qaror qiladi: 1. Oʻzbekiston Respublikasi Prezidenti huzuridagi Vazirlar Mahkamasining “Chet el diplomatik vakolatxonalarini joylashtirish uchun maʼmuriy binolarni Toshkent shahar hokimligi ixtiyoriga berish toʻgʻrisida” 1992-yil 7-martdagi 108-son qaroriga 1 va 3-ilovalardan Xalqlar doʻstligi koʻchasi, 42-uydagi p/ya-Yu-9942 Texnika xizmati koʻrsatish markazi va Chilonzor koʻchasi, 6-uydagi “Oʻzsuzdrenaj” tresti binolari chiqarib tashlansin. 2. Muqimiy koʻchasi, 43-uydagi Toshkent hisoblash texnikasi va axborot korxonasining binosi “Oʻzdehqonchiliksanoatbank” balansiga oʻtkazilsin, Xalqlar doʻstligi koʻchasi, 42-uydagi obyekt qurilishida oʻzlashtirilgan markazlashtirilgan kapital mablagʻlar respublika budjetiga kompensatsiya qilinsin. 3. Toshkent hisoblash texnikasi va axborot ijara korxonasini joylashtirish uchun unga Xalqlar doʻstligi koʻchasi, 42-uyda qurilayotgan “Texnika xizmati koʻrsatish markazi” obyekti haq olmasdan jamoa mulki qilib berilsin. Davlat mulkini boshqarish va xususiylashtirish qoʻmitasi Toshkent hisoblash texnikasi va axborot korxonasiga Xalqlar doʻstligi koʻchasi, 42-uydagi obyektga jamoa mulki huquqini tasdiqlovchi tegishli hujjatlar bersin. 4. Toshkent shahar hokimligining Toshkent shahar prokuraturasini joylashtirish uchun Chilonzor koʻchasi, 6-uyda joylashgan binoni Oʻzbekiston Respublikasi Prokuraturasi balansiga oʻtkazish, uning Gogol, koʻchasi, 1-uydagi boʻshatiladigan binosiga esa respublika Prokuraturasining tashqi iqtisodiy faoliyat sohasida uyushgan jinoyatchilikka, talon-torojga hamda suiisteʼmolchiliklarga qarshi kurash Boshqarmasini joylashtirish haqidagi taklifi qabul qilinsin.
ILM-FAN SOHASI XODIMLARIGA IMTIYOZLAR BERISh TOʻGʻRISIDA
(decree, 2020-09-28)

Ilm-fan sohasi xodimlarini ijtimoiy himoyalashni kuchaytirish, ularning moddiy va maishiy sharoitlarini yaxshilash maqsadida, Oʻzbekistonni ijtimoiy-iqtisodiy va madaniy rivojlantirishga ular qoʻshgan hissani eʼtiborga olib: 1. “Barcha turdagi maktablarning oʻqituvchilariga, bolalar uylarining tarbiyachilariga qoʻshimcha imtiyozlar berish, yuqori sinflar oʻqituvchilarining ish haqini oshirish toʻgʻrisida” Oʻzbekiston Respublikasi Prezidentining 1990-yil 13-noyabrdagi Farmonining quyidagi qismi respublika ilm-fan sohasi xodimlariga joriy etilsin: — ular yashab turgan davlat va idoralarga qarashli uylar hamda kvartiralar shaxsiy mulk qilib bepul topshirilsin; — yer uchastkalari va yakka tartibda uy-joylar qurishga sotib olish uchun binokorlik materiallari birinchi navbatda ajratib berilsin. Ushbu Farmon 1-bandining amal qilishi mehnat faoliyatining ana shu sohasida kamida 10 yil uzluksiz ish stajiga ega boʻlgan ilmiy xodimlar jumlasiga kiruvchi nafaqaxoʻrlarga ham joriy etilsin. 2. Oʻzbekiston Respublikasi Prezidenti huzuridagi Vazirlar Mahkamasi bir hafta muddat ichida mazkur Farmonni roʻyobga chiqarishga oid tashkiliy chora-tadbirlar toʻgʻrisidagi qaror loyihasini tayyorlasin. 3. Ushbu Farmon eʼlon qilingan paytdan boshlab kuchga kiradi.
1992-YIL 1 OKTYABRDAN NAFAQALAR, STIPENDIYALAR HAMDA BUDJET HISOBIDAGI TAShKILOTLAR XODIMLARINING ISh HAQI MIQDORLARINI OShIRISh TOʻGʻRISIDA
(decree, 2020-09-28)

Oʻzbekistonga tashqaridan olib kelinadigan yoqilgʻi-energetika resurslari qimmatlashganligi munosabati bilan hamda respublika aholisini ijtimoiy muhofaza qilish borasida oldini olish choralarini taʼminlash maqsadida: 1. Oʻzbekiston Respublikasining hududida ish haqi va mehnat nafaqalarining miqdori oyiga 2000 soʻm qilib belgilansin. 2. Ulugʻ Vatan urushining qatnashchilari va nogironlariga eng oz miqdori 2500 soʻm boʻlishidan kelib chiqib, nafaqalar miqdori belgilansin. Ulugʻ Vatan urushi III guruh nogironlari nafaqalarining miqdori eng oz ish haqi darajasiga yetkazilsin. 3. Oʻzbekiston Respublikasining Ijtimoiy taʼminot vazirligi belgilangan eng oz miqdorga asoslanib, fuqarolar ish stajining oz-koʻpligiga va xizmatlariga qarab, mehnat nafaqalarini tabaqalashtirilgan miqdorlarda qaytadan hisoblab chiqsin. 4. Budjet hisobidagi muassasalar va tashkilotlar xodimlarining ish haqi 1,6 baravar oshirilsin. 5. Bolali oilalarga madad berish maqsadida bolalar uchun hozirgi vaqtda amalda boʻlgan ijtimoiy nafaqalar oʻrta hisobda 1,5 baravar oshirilsin. Belgilab qoʻyilsinki, jami daromadi oilaning har bir aʼzosiga hisoblaganda eng oz oylik ish haqidan oshmaydigan bolali oilalarga nafaqalar toʻlanadi. 6. Fuqarolarning soliq olinmaydigan daromadlarining eng past darajasi oyiga 2000 soʻm miqdorida belgilansin. Oyiga 8 ming soʻmgacha boʻlgan ish haqidan olinadigan daromad soligʻining eng kam miqdori (12 foiz) belgilansin. Vazirlar Mahkamasi bir hafta muddat ichida belgilangan tartibda oyiga 8 ming soʻmdan oshadigan ish haqidan tabaqalashtirilgan tarzda soliq olish toʻgʻrisidagi takliflarni kiritsin. 7. Oliy oʻquv yurtlari talabalarining stipendiyalari, texnikumlar hamda kiyim-bosh va ovqat bilan taʼminlanmaydigan hunar-texnika bilim yurtlari oʻquvchilarining stipendiyalari 1,6 baravar koʻpaytirilsin. Talabalarning oshxonalari va bufetlarida tushlik ovqatlarning qiymatidan 50 foizli chegirmalar saqlab qolinsin. 8. Birinchi marta nikohdan oʻtayotgan kelin-kuyovlarga gilam buyumlar va mebel sotishda imtiyozli tartib saqlab qolinib, oilaga beriladigan tovon miqdori 5000 soʻmgacha koʻpaytirilsin. 9. Respublika mahalla komitetlari raislari va kotiblarining mansab maoshlari 2 baravar oshirilsin. 10. Budjetdan pul bilan taʼminlanadigan vazirliklar, idoralar, Qoraqalpogʻiston Respublikasining Vazirlar Kengashi, viloyatlar hamda Toshkent shahar hokimliklari, tashkilotlar va muassasalar ish haqi, pensiyalar va stipendiyalar ushbu Farmonda belgilangan miqdorlarda oʻz vaqtida toʻlanishini taʼminlasinlar. 11. Respublika vazirliklari, idoralari, uyushmalari, konsernlari, korxonalari va xoʻjaliklari belgilangan eng oz miqdorga asoslanib, ishlovchilarning maoshini yanada oshirsinlar. 12. Oʻzbekiston Respublikasining Markaziy banki korxonalarga, tashkilotlar, muassasalarga ish haqi oʻz vaqtida toʻlanishini taʼminlovchi choralar koʻrsin.
FAN SOHASI XODIMLARIGA IMTIYOZLAR BERISh TOʻGʻRISIDA
(resolution, 2024-05-07)

Oʻzbekiston Respublikasi Prezidentining “Fan sohasi xodimlariga imtiyozlar toʻgʻrisida” 1992-yil 8-oktabrdagi Farmonini bajarish yuzasidan Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, vazirliklari va idoralar: joriy yilning oxirigacha fan sohasi xodimlariga va mutaxassislarning ularga tenglashtirilgan baʼzi toifalariga (1-ilova), shuningdek fan sohasida kamida 10 yil ish stajiga ega boʻlgan pensionerlarga ular yashab turgan davlat va idoralarga qarashli uylar va kvartiralarni belgilangan tartibda bepul shaxsiy mulk qilib bersinlar; xodimlarning yuqorida qayd qilib oʻtilgan toifalariga birinchi navbatda yer uchastkalari ajratilishini hamda “Oʻzbeksavdo” uyushmasi va Oʻzbekbirlashuv boʻlinmalari bilan birgalikda yakka tartibdagi qurilish uchun binokorlik materiallari ajratilishini taʼminlasinlar. 2. Oʻzbekiston Respublikasi davlat mulkini boshqarish va xususiylashtirish qoʻmitasi Fanlar akademiyasi, tarmoq akademiyalari, boshqa manfaatdor vazirliklar va idoralar bilan birgalikda bir oy muddat ichida fan sohasining 1, 2-ilovalarda qayd etilgan xodimlariga uy-joyni berish tartibini ishlab chiqsin va tasdiqlasin. 3. Mazkur qarorning bajarilishini nazorat qilish Ijtimoiy masalalar, fan va taʼlim majmuiga yuklatilsin. Oʻzbekiston Respublikasi Fanlar akademiyasi Oʻzbekiston qishloq xoʻjaligi fanlari akademiyasi Oliy attestatsiya komissiyasi Fan va texnika davlat qoʻmitasi Budjetdan mablagʻ bilan taʼminlanadigan ilmiy-tadqiqot va konstruktorlik tashkilotlari boʻlgan vazirliklar, idoralar, konsernlar, hokimliklar. Ilmiy-tadqiqot muassasasi, tashkiloti va konstruktorlik boʻlinmasi rahbari (direktor, direktor oʻrinbosari, ilmiy kotib), tarkibiy boʻlinma (boshqarma, boʻlim, boʻlinma, laboratoriya, shuʼba) mudiri. Ilmiy-tadqiqot institutlari, ularning filiallari va boshqa ilmiy-tadqiqot muassasalarining ilmiy xodimlari (bosh ilmiy xodim, yetakchi ilmiy xodim, katta ilmiy xodim, ilmiy xodim, kichik ilmiy xodim, stajor-tadqiqotchi), doktorantlar, aspirantlar, ilmiy va ilmiy-yordamchi tashkilotlarning mutaxassislari va xizmatchilari. Fanlar akademiyasi Rayosati, Qishloq xoʻjaligi fanlari akademiyasi, OAK, FTDQ boshqaruv apparatining asosiy vazifasi ilmiy-tashkiliy faoliyat hisoblangan xodimlari.